פרסף גדול

פרסף גדול (שם מדעי: Rhinolophus ferrumequinum) הוא מין של עטלף חרקים ממשפחת הפרספיים, החי באירופה, צפון אפריקה ובחלקים מאסיה.

מאפיינים 
גודלו נע בין 5.7 ל-7.1 סנטימטרים, כאשר אורך הזנב נע בין 3.5 ל-4.3 סנטימטרים ומוטת כנפיו נעה בין 35 ל-40 סנטימטרים. משקלו של פרסף בוגר הוא 19 - 24 גרם (אורך האמה: 52 - 61 מ"מ). הפרווה של הפרסף רכה, בסיס השערות בצבע אפור בהיר, כאשר הצד החיצון של השערה הוא בצבע חום-אפור והצד הפנימי הוא אפור-לבן, אצל העטלפים הצעירים הגוון יותר אפור מאשר אצל הבוגרים. צבע הכנפיים והאוזניים הוא חום-אפור בהיר. אקולוקציה במין זה מאופיינת בסיגנל CF בתדר 80-84kHz.

הפרסף הגדול הוא עטלף להקתי, הנמצא בדרך כלל בלהקות קטנות. הוא פעיל בלילה ובמהלך היום הוא ישן בחורבות ומערות.
בתקופת הסתיו הוא מגביר את אכילתו כדי לאגור שומן לקראת החורף שבו הוא שוקע בתרדמת חורף, אך הוא לא ישן במהלך כל החורף, אלא לפעמים בלילות חמימים הוא יוצא לצוד גם במהלך החורף.

הריון הפרסף נמשך כ-70 ימים ובסופו ממליטה הנקבה גור אחד. הגור פוקח את עיניו בגיל שבוע ומתחיל לעוף בגיל 4 שבועות, כאשר בגיל חודשיים בערך הוא נעשה עצמאי.

תזונה 
תפריטו מבוסס על עשים גדולים שהוא צד תוך כדי מעוף ועל חרקים גדולים שהוא צד על הקרקע, ובנוסף גם על צמחים שהוא מעופף סביבם.

קישורים חיצוניים

הערות שוליים 

ערכים שבהם תבנית בריטניקה אינה מתאימה
בעלי חיים שתוארו ב-1774
טקסונים שתוארו בידי יוהאן כריסטיאן דניאל פון שרבר
פרספיים
ארץ ישראל: פרספיים
צרפת: יונקים
מלטה: יונקים
לבנון: יונקים
סוריה: יונקים
קירגיזסטן: יונקים
קרואטיה: יונקים
אזרבייג'ן: יונקים
טג'יקיסטן: יונקים
אוזבקיסטן: יונקים
טורקמניסטן: יונקים